L 275/76
BG
Официален вестник на Европейския съюз
25.10.2022 г.
(7)
Групата на организаторите е предоставила съответни доказателства, че тя отговаря на изискванията, установени в член 5, параграфи 1 и 2 от Регламент (ЕС) 2019/788, и е посочила лицата за контакт в съответствие с член 5, параграф 3, първа алинея от посочения регламент.
(8)
Инициативата не представлява явна злоупотреба с право, не е явно несериозна или злонамерена, нито е в явно противоречие с ценностите на Съюза, установени в член 2 от Договора за Европейския съюз, и правата, залегнали в Хартата на основните права на Европейския съюз.
(9)
Поради това инициативата, озаглавена „Европейска гражданска инициатива за веганска храна“, следва да бъде регистрирана.
(10)
Заключението, че условията за регистрация съгласно член 6, параграф 3 от Регламент (ЕС) 2019/788 са изпълнени, не означава, че Комисията по някакъв начин потвърждава фактическата правилност на съдържанието на инициативата, което е отговорност единствено на групата на организаторите на инициативата.
Съдържанието на инициативата изразява единствено възгледите на групата на организаторите и по никакъв начин не може да се смята, че изразява възгледите на Комисията,
ПРИЕ НАСТОЯЩОТО РЕШЕНИЕ:
Член 1 Европейската гражданска инициатива, озаглавена „Европейска гражданска инициатива за веганска храна“, следва да бъде регистрирана.
Член 2 Адресат на настоящото решение е групата на организаторите на гражданската инициатива под наслов „Европейска гражданска инициатива за веганска храна“, представлявана от г-жа Paola SGARBAZZINI и г-жа Nora PAGLIONICO в качеството им на лица за контакт.
Съставено в Страсбург на 18 октомври 2022 година.
За Комисията Věra JOUROVÁ Заместник-председател